EkBass/fiwiki-20250220-pages-articles huggingface dataset:
Gervase de Peyer

Gervase Alan de Peyer (11. huhtikuuta 1926 Lontoo – 4. helmikuuta 2017) oli brittiläinen klarinettivirtuoosi ja kapellimestari. Peyer syntyi Lontoossa. Hän opiskeli Bedales Schoolissa ja sitten stipendillä Royal College of Musicissa. Hänelle opetti klarinetinsoittoa Frederick Thurston. Peyer kuului vuonna 1950 Melos Ensemblen perustajajäseniin. Myöhemmin hän soitti mm. Lontoon sinfoniaorkesterin kanssa (vakituisena ensiklarinetistina 1955–1972) ja Yhdysvalloissa The Chamber Music Society of Lincoln Centerin kanssa. Kapellimestarina Peyer johti muiden muassa Englannin kamariorkesteria ja Lontoon sinfoniaorkesteria. Hän aloitti vuonna 1959 opettamisen Royal Academy of Musicissa. Peyer tulkitsi muiden muassa Arnold Cooken, Alun Hoddinottin, Joseph Horovitzin, Thea Musgraven, Elizabeth Maconchyn, William Mathiasin, George Gershwinin ja Edwin Roxburghin teoksia. ==Lähteet== Luokka:Brittiläiset kapellimestarit Luokka:Brittiläiset klarinetistit Luokka:Vuonna 1926 syntyneet Luokka:Vuonna 2017 kuolleet
Daphne du Maurier

Daphne du Maurier DBE (13. toukokuuta 1907 – 19. huhtikuuta 1989) oli brittiläinen kirjailija. Hänet muistetaan varsinkin novellista Linnut (1952) ja romaanista Rebekka (1938), jotka molemmat olivat pohjana Alfred Hitchcockin elokuville. Maurier syntyi Lontoossa. Hän oli naimisissa kenraaliluutnantti Frederick Browningin kanssa ja sai kolme lasta. Hän vietti huomattavan osan elämästään Cornwallissa, jossa hän kuoli 81-vuotiaana. Maurier julkaisi useita romaaneja, novellikokoelmia, kolme näytelmää ja varsinkin myöhemmällä iällään elämäkertoja. Usein hänen mainitaan olleen biseksuaali. == Suomennetut teokset == * Rebekka (1938) * Merirosvo ja kartanonrouva (1941) * Neljänteen polveen (1943) * Kuninkaan kenraali (1946) * Kolmen piiri (1949) * Serkkuni Raakel (1951) * Linnut (1952) * Mary Anne (1954) * Kaksoisolento (1957) * Lasinpuhaltajat (1963) * Haukan lento (1965) * Tapahtui eräänä päivänä (Rule Britannia, 1972) * Kauhunkierre: viisi kertomusta (Not After Midnight, 1976) == Elokuvat == ===Ohjaajana Hitchcock=== Alfred Hitchcock ohjasi Rebekka- romaanin pohjalta ensimmäisen yhdysvaltalaisen elokuvansa Rebekka vuonna 1940. Hitchcockin elokuvista se oli ainoa, joka sai parhaan elokuvan Oscar- palkinnon. Rebekka oli Hitchcockin toinen ohjaus du Maurierin teoksen pohjalta. Hänen edellinen ohjaustyönsä Jamaica Innin rannikkorosvot perustui niin ikään du Maurierin romaaniin. Chandler, Charlotte (2007): Brittiläisen elokuvan toivo, s. 105, 112 ja 144. Hitchcockin kolmas du Maurier -filmatisointi oli Linnut vuonna 1963. Chandler, Charlotte (2007): Universal Internationalin vuodet, s. 307. Daphne Du Maurierin isä, näyttelijä, tuottaja ja kirjailija, Gerald du Maurier oli Hitchcockin ystävä. === Elokuvaksi sovitettuja du Maurierin kirjoituksia === * Jamaica Innin rannikkorosvot (1939) * Rebekka (1940) * Siksi, että vaikenit... (1946) * Nälkävuoren kosto (1947) * Serkkuni Raakel (1952) * Kaksoisolento (1959) * Linnut , 1963 * Kauhunkierre, 1973 == Lähteet == * === Viitteet === == Aiheesta muualla == * * * Luokka:Brittiläiset kirjailijat Luokka:Goottilaisten romaanien kirjoittajat Luokka:Historiallisten romaanien kirjoittajat Luokka:Vuonna 1907 syntyneet Luokka:Vuonna 1989 kuolleet
Jättimerivuokot

Jättimerivuokot (Stichodactyla) on merivuokkojen suku. Sen joitakin lajeja pidetään joskus meriakvaariossa, jossa ne ovat kuplavuokkojen ohella helppohoitoisimpia lajeja. == Ulkonäkö ja koko == Stichodactyla haddoni kasvaa 50–65 senttiä leveäksi. Se on kevyesti poimuttunut levy, jossa on muutaman millin mittaisia lonkeroita. Väri voi olla vihreä tai sininen.Meerwasser- lexicon Stichodactyla gigantea on tieteellisestä nimestään huolimatta sukunsa pienin jäsen ja jää halkaisijaltaan enintään puolimetriseksi. Sen pohjalevy on aina monilla poimuilla. Polttiaislonkerot ovat noin sentin pituiset. Stichodactyla mertensii voi olla metrin kokoinen, litteä levy, jonka reunat ovat kevyesti poimuttuneet. Sen lonkerot ovat 1–2 senttiä pitkiä. Se on maailman suurin merivuokkolaji. == Levinneisyys == Jättimerivuokkoja tavataan pehmeällä hiekkapohjalla Indopasifisella merialueella ja Atlantin länsiosissa. == Vesiolot ja ravinto == Jättimerivuokot tarvitsevat voimakasta valoa ja melko kovan virtauksen. Indopasifiset lajit voivat elää symbioosissa vuokkokalojen kanssa, kun taas Atlantin lajien on havaittu elävän joskus yhdessä rapujen kanssa. Vuokko syö kalaa, äyriäisiä ja muuta liharuokaa. Sen polttiaislonkerot voivat vahingoittaa koralleja lähistöllä. == Lähteet == == Aiheesta muualla == * ITIS: Stichodactyla Luokka:Merivuokot
Michał Żewłakow

Michał Żewłakow (s. 22. huhtikuuta 1976 Varsova) on puolalainen jalkapalloilija, joka pelasi puolustajana. Żewłakow debytoi Puolan maajoukkueessa vuonna 1999. Hän on ollut mukana kaksissa MM-kisoissa, vuosina 2002 ja 2006. Hän kuului molemmissa kisoissa Puolan avauskokoonpanoon lukuun ottamatta vuoden 2002 viimeistä alkulohko-ottelua, jota ennen Puola oli jo menettänyt jatkomahdollisuutensa. Hän pelasi kaikkiaan 102 maaottelua ja teki niissä kolme maalia; hän oli toinen puolalainen, joka saavutti sadan maaottelun rajan. Żewłakowin veli Marcin on myös maajoukkueessa pelannut jalkapalloilija. == Saavutuksia == * Kreikan mestaruus (Olympiakos 2006) * MM- kisoissa 2002 * MM-kisoissa 2006 == Lähteet == == Aiheesta muualla == * Michał Żewłakow (90minut.pl) Luokka:Puolalaiset jalkapalloilijat Luokka:Vuonna 1976 syntyneet Luokka:Elävät henkilöt
Muhammad Rafiq Tarar

Muhammad Rafiq Tarar (; 2. marraskuuta 1929 – 7. maaliskuuta 2022https://abcnews.go.com/International/wireStory/pakistani-president-rafiq- tarar-dies-92-83292401) oli pakistanilainen juristi ja Muslimiliiton poliitikko, joka toimi maansa presidenttinä ennen Pervez Musharrafia vuosina 1998–2001. Kun Pakistan itsenästyi vuonna 1947, Tarar oli vapaaehtoistyössä leireillä, joita muslimiopiskelijoiden liitto järjesti Intiasta tulleille pakolaisille. Hän valmistui oikeustieteestä vuonna 1951. Ennen presidentiksi valitsemistaan Tarar toimi Korkeimman oikeuden tuomarina. Tararin kaudella presidentin asema muuttui yhä seremoniallisemmaksi, ja kun Pervez Musharraf otti vallan käytännössä käsiinsä, Tarar sai jatkaa virassaan vielä kahden vuoden ajan. == Lähteet == Luokka:Pakistanin presidentit Luokka:Vuonna 1929 syntyneet Luokka:Vuonna 2022 kuolleet
Alexander Resch

Alexander Resch (s. 5. huhtikuuta 1979) on saksalainen ohjaskelkkailija. Hän aloitti uransa vuonna 1998 ja kilpailee yhdessä Patric Leitnerin kanssa. Pari voitti olympiakultaa vuoden 2002 talviolympialaisissa Salt Lake Cityssä. Vuoden 2006 talviolympialaisissa Torinossa he sijoittuivat lopputuloksissa kuudenneksi ja vuoden 2010 olympialaisissa Vancouverissa he saavuttivat pronssia. Pari on voittanut useita mitaleja ohjaskelkkailun maailmanmestaruuskilpailuissa. Luokka:Saksalaiset olympiavoittajat Luokka:Saksalaiset ohjaskelkkailijat Luokka:Vuonna 1979 syntyneet Luokka:Elävät henkilöt
Clay Ives

Clay Ives (s. 5. syyskuuta 1972) on kanadalaissyntyinen, mutta myöhemmin Yhdysvaltoja edustanut entinen ohjaskelkkailija. Hän kilpaili 1990-luvun alusta vuoteen 2002 saakka ja osallistui uransa aikana kaksiin talviolympialaisiin Kanadan edustajana, ja voitti olympiapronssia Yhdysvaltojen edustajana vuoden 2002 talviolympialaisten parikilpailussa yhdessä Chris Thorpen kanssa. Luokka:Kanadalaiset ohjaskelkkailijat Luokka:Yhdysvaltalaiset ohjaskelkkailijat Luokka:Yhdysvaltalaiset olympiamitalistit Luokka:Vuonna 1972 syntyneet Luokka:Elävät henkilöt
John D. Roberts

John D. Roberts (8. kesäkuuta 1918 Los Angeles, Kalifornia – 29. lokakuuta 2016) oli yhdysvaltalainen kemisti. Hän valmistui Kalifornian yliopistosta Los Angelesissa ja toimi California Institute of Technologyn emeritusprofessorina. Roberts palkittiin mm. Priestley-mitalilla vuonna 1987 ja National Medal of Sciencella vuonna 1990. ==Lähteet== Luokka:Yhdysvaltalaiset kemistit Luokka:Yhdysvaltalaiset professorit Luokka:Vuonna 1918 syntyneet Luokka:Vuonna 2016 kuolleet
Silke Kraushaar-Pielach

Silke Kraushaar-Pielach (s. 10. lokakuuta 1970, Sonneberg, Saksa) on saksalainen ohjaskelkkailija. Hän aloitti uransa vuonna 1995 ja on osallistunut kolmiin talviolympialaisiin ja voittanut joka kerta mitalin. Hän on myös voittanut yhdeksän mitalia, joista 4 kultaa, ohjaskelkkailun maailmanmestaruuskilpailuissa ja samoin yhdeksän mitalia, joista 7 kultaista, ohjaskelkkailun Euroopan-mestaruuskilpailuissa. Kraushaar-Pielach avioitui heinäkuussa 2006 saksalaisen liikemiehen Michael Pielachin kanssa. Luokka:Saksalaiset olympiavoittajat Luokka:Saksalaiset ohjaskelkkailijat Luokka:Vuonna 1970 syntyneet Luokka:Elävät henkilöt
Betsy Byars

Betsy Cromer Byars (7. elokuuta 1928 – 26. helmikuuta 2020) oli yhdysvaltalainen lastenkirjailija. Hänelle on myönnetty Newbery-mitali (1971) ja Kansallinen kirjapalkinto (1980). Häntä on kehuttu vaikeiden aiheiden käsittelemisestä tinkimättömään tyyliin. Byars syntyi Pohjois-Carolinassa ja julkaisi ensimmäisen teoksensa vuonna 1962. Hän meni 24. kesäkuuta 1950 naimisiin Ed Byarsin kanssa ja sai neljä lasta vuosina 1951–1958. Osa Byarsin tuotannosta on käännetty myös suomeksi. == Suomennettuja teoksia == * Keskiyön kettu, WSOY 1974 (alkuteos The midnight fox) * Antakaa mun olla, WSOY 1980 * Tuhatkiloinen kultakala, WSOY 1984 (alkuteos The Two-Thousand Pound Goldfish) * Maanmainio Blossomin perhe, WSOY, 1989 (The not-just-anybody family) * Blossomin perhe ja korppikotkanainen, WSOY 1989 * Blossomin perhe ja rodeosankari, WSOY 1990 == Lähteet == Luokka:Yhdysvaltalaiset lasten- ja nuortenkirjailijat Luokka:Vuonna 1928 syntyneet Luokka:Vuonna 2020 kuolleet
Barbara Niedernhuber

Barbara Niedernhuber (s. 6. kesäkuuta 1974, lempinimeltään Babsi on entinen saksalainen ohjaskelkkailija, joka kilpaili vuosina 1994-2006\. Hän voitti olympiahopeaa vuoden ohjaskelkkailun henkilökohtaisessa kilpailussa 1998 talviolympialaisissa Naganossa ja vuoden 2002 talviolympialaisissa Salt Lake Cityssä. Hän oli vuoden 2006 talviolympialaisten ennakkosuosikki, mutta ei tullut valituksi Saksan olympiajoukkueeseen. Niedernhuber voitti urallaan seitsemän mitalia ohjaskelkkailun maailmanmestaruuskilpailuissa ja kolme mitalia EM-kilpailuissa. Hän lopetti uransa vain vähän ennen vuoden 2006-2007 maailmancupin alkua nilkassaan olleen, leikkauksen vaatineen bakteeritulehduksen takia. Luokka:Saksalaiset olympiamitalistit Luokka:Saksalaiset ohjaskelkkailijat Luokka:Vuonna 1974 syntyneet Luokka:Elävät henkilöt
Angelika Neuner

Angelika Neuner (s. 23. joulukuuta 1969) on entinen itävaltalainen ohjaskelkkailija, joka kilpaili vuosina 1987–2002. Hän osallistui neljiin talviolympialaisiin ja voitti ohjaskelkkailussa yhden olympiahopean Albertvillessä vuonna 1992, jolloin hän hävisi pikkusiskolleen Dorikselle. Vuoden 1998 talviolympialaisissa Naganossa hän voitti pronssia. Ohjaskelkkailun maailmanmestaruuskilpailuissa hän voitti 6 mitalia ja EM- kilpailuissa kaksi. Luokka:Itävaltalaiset olympiamitalistit Luokka:Itävaltalaiset ohjaskelkkailijat Luokka:Vuonna 1969 syntyneet Luokka:Elävät henkilöt
Markus Prock

Markus Prock (s. 22. kesäkuuta 1964, Innsbruck) on itävaltalainen uransa lopettanut ohjaskelkkailun moninkertainen arvokisamitalisti. Prockin mittavimmat saavutukset ovat kolme olympiamitalia, joista kaksi on hopeista ja yksi pronssinen. Maailmanmestaruuskilpailuista Prockilla on peräti 13 mitalia, joista viisi kultaista, ja Euroopan-mestaruustasolla hänellä on 6 mitalia, joista kolme on kultaisia. Prock lopetti uransa vuoden 2002 talviolympialaisten jälkeen. Prock toimii nykyään mäkihyppääjä Gregor Schlierenzauerin managerina. ==Aiheesta muualla== *FIL:n profiili Luokka:Itävaltalaiset ohjaskelkkailijat Luokka:Itävaltalaiset olympiamitalistit Luokka:Vuonna 1964 syntyneet Luokka:Elävät henkilöt
Vestan temppeli

Vestan temppeli () oli Rooman Forum Romanumilla sijainnut kotilieden jumalatar Vestalle pyhitetty temppeli. Temppeli rakennettiin kolmannella vuosisadalla ennen ajanlaskun alkua. Nykyisin siitä on jäljellä vain rauniot.Hinzen-Bohlen, Brigitte & Sorges, Jürgen 2007, s. 88 Temppelissä paloi pyhä tuli, jonka vartioiminen kuului Vestan neitsyiden tehtäviin. Roomalaiset uskoivat, että Rooman menestys oli riippuvainen tulesta, ja siksi sen sammumista pidettiin tuhon merkkinä. Temppeli oli rakennettu muistuttamaan varhaisimpia roomalaisia asumuksia, yksinkertaisia savimajoja, sillä Vestan palvonta oli saanut alkunsa yksityisissä kodeissa. Temppelillä oli savimajojen tapaan pyöreä pohjakaava, ja se oli rakennettu marmorista kreikkalaiseen tyyliin. Keskellä olevaa cellaa kiersivät korinttilaiset pylväät, ja pylväikköä ympäröi ulkoseinä, jota kiersi toinen pylväikkö. Sisäänkäynti oli itään, mikä symboloi pyhän tulen ja kaiken elämän lähteen auringon yhteyttä. Temppelin katossa oli aukko, joka teki pyhän tulen ylläpidon vaikeaksi. == Lähteet == * === Viitteet === == Aiheesta muualla == * http://www.wayback.archive- it.org/7877/20160919162312/http://dlib.etc.ucla.edu/projects/Forum/reconstructions/VestaAedes_1/history Luokka:Antiikin Rooman kaupungin temppelit Luokka:Forum Romanum
Detlef Günther

Detlef Günther (s. 27. elokuuta 1954) oli itäsaksalainen ohjaskelkkailija. Hän kilpaili 1970-luvun puolivälistä 1980-luvun alkuun. Hän voitti olympiakultaa vuoden 1976 talviolympialaisissa Innsbruckissa. Seuraavissa talviolympialaisissa Lake Placidissä hän oli ennakkosuosikki, ja hän johti kilpailua kahden ensimmäisen laskun jälkeen, mutta menetti kolmannessa laskussa sattuneen kolarin seurauksena 3 sekuntia ja jäi lopputuloksissa neljänneksi. Günther voitti myös yhden kultamitalin ohjaskelkkailun maailmanmestaruuskilpailuissa ja kaksi mitalia EM-kilpailuissa. Luokka:Itäsaksalaiset olympiavoittajat Luokka:Itäsaksalaiset ohjaskelkkailijat Luokka:Vuonna 1954 syntyneet Luokka:Elävät henkilöt
Super Mario’s Wacky Worlds

Super Mario’s Wacky Worlds oli suunnitteilla ollut Mario-sarjan kaksiulotteinen seikkailupeli, joka oli tarkoitus julkaista Philips CD-i:lle. Peliä kehitti NovaLogic. ==Pelistä== Peli pyrki olemaan ikään kuin duplikaatti pelille Super Mario World, joka oli SNES-peli. Vaikka pelin spritet ovat pohjautuneet Super Mario Worldiin, jaksojen ulkoasut ovat pohjautuneet Maan sijainteihin sen sijaan, että seikkailtaisiin Mushroom Kingdomissa tai Mushroom Worldissa. Jotkin jaksot pohjautuivat oikeisiin maihin, kuten Kreikka ja Egypti, mutta monet, kuten Pipeworks ja Land 'n' Plaid, ovat alkuperäisiä jaksoja. ==Peruuntuminen== CD-in rajoitteisuuden takia muutamia ominaisuuksia ei voitu sisällyttää peliin, kuten esimerkiksi valtavaa näytöllä olevien spritejen määrää, Mode 7:ää, ja monta muuta visuaalista efektiä. Ohjain luonnostaan olisi ollut hankala Marion ohjaamiseen, ja tämä koitui myös ongelmaksi. Peli siis hyllytettiin ja tilalle kehitettiin peli Hotel Mario, joka sai huonon pelattavuutensa vuoksi murska arvostelut sekä heikon myynnin. Luokka:Mario-pelit
Tummamyrskyliitäjä

Tummamyrskyliitäjä (Macronectes halli) on ulappaliitäjien heimoon kuuluva merilintu. Se luokiteltiin aikaisemmin isomyrskyliitäjän alalajiksi, mutta erotettiin omaksi lajikseen vuonna 1966. == Koko ja ulkonäkö == Linnun pituus on noin 90 cm ja paino 4,5 kg. Erona isomyrskyliitäjään on nokan punertava kärki.Greg Lasley == Esiintyminen == Pesii Australian eteläosan saarilla ja mahdollisesti myös Antarktiksella. Pesii pohjoisempana kuin isomyrskyliitäjä. == Ravinto == Iso- ja tummamyrskyliitäjiä kutsutaan Antarktiksen korppikotkiksi niiden ruokailutapojen takia. Ne partioivat rantoja etsien raatoja. Ne tappavat ja syövät myös pingviinien ja muiden merilintujen poikasia ja huonokuntoisia aikuisia. == Lähteet == Luokka:Ulappalinnut
Françoise Mallet-Joris

Françoise Mallet-Joris (oik. Françoise Lilar; 6. heinäkuuta 1930 Antwerpen – 13. elokuuta 2016 Bry-sur-Marne, Ranska) oli belgialainen kirjailija, joka työskenteli ranskan kielellä. Hän oli kirjailija Suzanne Lilarin tytär. Mallet-Joris syntyi Antwerpenissä ja vietti pari vuotta Yhdysvalloissa ennen asettumistaan Pariisiin, jossa hän opiskeli Pariisin yliopistossa. Mallet- Joris oli tuottelias kirjailija, jonka tuotantoon kuuluvat muiden muassa romaanit Kahvila Taivasten valtakunta (L’Empire céleste, joka sai Prix Feminan, ja Leikitään maan alla (Le jeu du souterrain). Mallet-Joris julkaisi 17-vuotiaana esikoisrunokokoelmansa Poèmes du dimanche. 21-vuotiaana hän julkaisi esikoisromaaninsa Le Rempart des béguines, joka kertoo lesbotytön vaiheista. Hänen tyylilajinsa on realismi, ja hän sai vaikutteita Honoré de Balzacin ja Marcel Proustin tuotannosta. ==Suomennetut teokset== * Kahvila Taivasten Valtakunta (L'Empire Céleste), suom. Kaj Kauhanen, Helsinki: Tammi 1960 Sarja: Keltainen kirjasto * Avasin taloni kaikille (La Maison de papier), suom. Sulamit Reenpää, Helsinki: Otava 1974 ISBN 951-1-01360-2 * Leikitään maan alla (Le Jeu souterrain), suom. Anna Louhivuori, Helsinki: Otava 1975 ISBN 951-1-01745-4 * Adriana Sposa (Adriana Sposa), suom. Annikki Suni, Helsinki: Kirjayhtymä 1991 ISBN 951-26-3476-7 ==Lähteet== Luokka:Belgialaiset kirjailijat Luokka:Vuonna 1930 syntyneet Luokka:Vuonna 2016 kuolleet
Doris Neuner

Doris Neuner (s. 10. toukokuuta 1971 Innsbruck) on entinen itävaltalainen ohjaskelkkailija. Hän kilpaili 1990-luvulla ja voitti olympiakultaa ohjaskelkkailun henkilökohtaisessa kilpailussa vuoden 1992 talviolympialaisissa Albertvillessä. Samassa kilpailussa hänen vanhempi sisarensa Angelika sijoittui toiseksi. Hän voitti myös neljä mitalia ohjaskelkkailun maailmanmestaruuskilpailuissa. Luokka:Itävaltalaiset olympiavoittajat Luokka:Itävaltalaiset ohjaskelkkailijat Luokka:Vuonna 1971 syntyneet Luokka:Elävät henkilöt
Älä tuamitte minu

20 suosikkia – Älä tuamitte minu on VeePee Lehdon kokoelmalevy vuodelta 1998. Levy on osa 20 suosikkia -kokoelmalevysarjaa. == Kappaleet == Kaikki kappaleet ovat VeePee Lehdon käsialaa, ellei toisin mainita. # # (alkup. El Aguardientoski, säv. G. Montoya, san. T. Kerttula & Chrisse Johansson) # # # # # # # # # # # # # (alkup. Ain't She Sweet, säv. M. Ager, san. Lehto) # # # # # (säv. Erkki Liikanen, san. Lehto) == Lähteet == Luokka:Vuoden 1998 kokoelma- albumit Luokka:Suomalaiset iskelmäalbumit
Evakkoreki (kokoelma-albumi)

__NOTOC__ 20 suosikkia – Evakkoreki on Erkki Liikasen kokoelma-albumi, joka julkaistiin 21. heinäkuuta 1999. Levy on osa 20 suosikkia -kokoelmalevysarjaa. == Kappaleet == # # # # #Erkki Liikanen & Eija Merilä: # # #Erkki Liikanen, Vesa Enne & Timo Tervo: # # # # # # # # # #Erkki Liikanen & Tuire Pentikäinen: # # == Lähteet == Luokka:Vuoden 1999 kokoelma-albumit Luokka:Erkki Liikasen albumit
Radosław Sobolewski

Radosław Sobolewski (s. 13. joulukuuta 1976 Białystok) on puolalainen jalkapalloilija, joka pelasi keskikenttäpelaajana. Hän on 182 cm pitkä ja painoi 79 kg. Hän voitti Puolan mestaruuden vuosina 2005, 2008 ja 2009 Wisła Krakovan paidassa. Uransa lopulla hän edusti Górnik Zabrzea. == Ura == Sobolewski aloitti ammattilaisuransa vuonna 1994 Jagiellonia Białystokn joukkueessa. Ensimmäisen seurajoukkuemaalinsa hän teki vasta vuonna 2003 Dyskopolia Grodziskin paidassa, jossa hän kaikkiaan teki seitsemän maalia. Maajoukkueessa Sobolewski debytoi vuoden 2003 EM-karsinnoissa Viroa vastaan. Hän oli mukana MM-kisoissa 2006 ja pelasi Puolan kahdessa ensimmäisessä ottelussa avauskokoonpanossa mutta saatuaan punaisen kortin ottelussa Saksaa vastaan hän ei päässyt kolmanteen otteluun. == Saavutuksia == * 21 A-maaottelua * MM-kisoissa 2006 * Puolan mestaruus Wisła Krakówissa 2005, 2008, 2009, 2011 == Lähteet == == Aiheesta muualla == * Radosław Sobolewski (90minut.pl) Luokka:Puolalaiset jalkapalloilijat Luokka:Vuonna 1976 syntyneet Luokka:Elävät henkilöt
Pirttikylän kirkko

Pirttikylän kirkko on Närpiön Pirttikylässä sijaitseva Närpiön seurakunnan kirkko. Vuonna 1783 valmistuneen kirkon on suunnitellut rakennusmestari J. Elfström, joka on suunnitellut myös Raippaluodon ja Sulvan kirkot. Riegerin urkutehtaan urut valmistuivat 1933. Kirkko ympäristöineen kuuluu Museoviraston luetteloimiin valtakunnallisesti merkittäviin kulttuurihistoriallisiin ympäristöihin. Pirttikylästä tuli alkuun rukoushuonekunta Närpiöön, mutta se sai kappelioikeudet 1730, ja 1859 siitä tuli kirkkoherrakunta. Pirttikylän seurakunta kuului aiemmin Närpiön seurakuntayhtymään. Se yhdistettiin 1. tammikuuta 2014 Närpiön seurakuntaan. Sitä ennen seurakuntaan kuului 845 jäsentä. Omaa kirkkoherraa sillä ei ollut yhdistymisvaiheessa.Kirkkohallitusksen täysistunto 26.03.2013 Tre församlingar blev en i Närpes. Svenska Yle Pirttikylässä on ollut kirkko jo vuonna 1696. ==Lähteet== *Pirttikylän kirkko === Viitteet === == Aiheesta muualla == * Luokka:Suomen puiset pitkäkirkot Luokka:Pirttikylä
Inhimillinen turvallisuus

Inhimillinen turvallisuus on UNDP:n kehittämä ja vuonna 1994 julkaisema käsitehttp://hdr.undp.org/en/reports/global/hdr1994/, jossa pyritään ottamaan yksilö mukaan turvallisuus-ajatteluun. Inhmimillinen turvallisuus on myös osa ETYJ:n inhimillistä ulottuvuutta.http://www.osce.org/activities/18805.html ==Lähteet== *Alkire, Sabine. A Conceptual Framework for Human Security. *Anri Heinonen: Inhimillinen turvallisuus - elämän ja ihmisarvon turvaamista === Viitteet === Luokka:Euroopan turvallisuus- ja yhteistyöjärjestö
Catalina Sandino Moreno

Catalina Sandino Moreno (s. 19. huhtikuuta 1981 Bogotá, Kolumbia) on kolumbialainen näyttelijä. ==Filmografia== *Maria Full of Grace (2004) *Yön pimeä puoli (2006) *Pariisi, rakkaudella (2006) *Fast Food Nation (2006) *The Hottest State (2006) *El corazón de la tierra (2007) *Rakkautta koleran aikaan (2007) *Che – sankari (2008) *Che – kapinallinen (2008) *Twilight – Epäilys (2010) *A Most Violent Year (2014) *Custody (2016) *Incarnate (2016) *From the World of John Wick: Ballerina (2025) ==Aiheesta muualla== * * Luokka:Kolumbialaiset näyttelijät Luokka:Vuonna 1981 syntyneet Luokka:Elävät henkilöt
Etelä-Portimo -72

Etelä-Portimo -72 eli Et-Po 72 on jääkiekkoseura Ylitornion kunnasta. Se tulee nimensä mukaan Etelä-Portimon kylästä. Seura on perustettu vuonna 1972. Kaudella 2018–2019 seuran edustusjoukkue pelaa Suomen neljänneksi korkeimmalla sarjatasolla eli II-divisioonassaII-divisioona, lohko 5. Seura voitti II divisioonan lohkonsa kaudella 2000-2001 ja nousi lopulta Suomi-sarjaan. Joukkue on selvinnyt kahdesti Suomi-sarjan pudotuspeleihin. Näin kävi heti sen ensimmäisellä kaudella Suomi-sarjassa ja toisen kerran kaudella 2005-2006. Molemmilla kerroilla seura putosi jatkosta heti ensimmäisellä pudotuspelikierroksella. Seuran kotihallina toimii noin 560 katsojaa vetävä Sportia-AreenaSportia-areena . ==Tunnettuja pelaajia== ===Kasvatit SM- liigassa=== Juniorivalmentaja Matti Järvenpää ja Väinö Isomaa houkkuttelivat 1990-luvulla useita Et-Po -72:n junioreita Rauman Lukkoon, tunnetuimpana Toni Koiviston. Myös Matias Isomaa, Krister Pietsalo ja Jani Rautio pelasivat SM- liigassa. Tuomas Rautio ja Juha Pietsalo pelasivat Lukon junioreiden jälkeen myöhemmin I-divisioonassa. Lukkoon houkuteltiin myös Väinö Isomaan poika ja Matiaksen veli Markus, joka kuitenkin kuoli Raumalla liikenneonnettomuudessa. Toinen SM-liigauran tehnyt Et-Po -kasvatti Jarkko Kauvosaari siirtyi kasvattajaseurastaan Vaasan Sportiin, josta hän jatkoi A-juniorina Lukkoon. ===Muut joukkueessa pelanneet pääsarjakiekkoilijat=== * Konstantin Astrahantsev * Matias Isomaa * Janne Kinnunen * Viktor Loginov * Jevgeni Tšulkov ==Lähteet== ==Aiheesta muualla== * Seuran kotisivut Luokka:Jääkiekon II-divisioonaseurat Luokka:Ylitornion urheilu Luokka:Vuonna 1972 perustetut urheiluseurat
Sigurd Savonius

Sigurd Johannes Savonius (2. marraskuuta 1884 Hämeenlinna – 31. toukokuuta 1931 Helsinki) oli suomalainen keksijä. Koulutukseltaan hän oli diplomiarkkitehti, mutta käytti ammattinimikkeenään insinöörin titteliä. Hän valitsi tietoisesti tehtäväkseen keksijän uran.() Savoniuksen vanhemmat olivat everstiluutnantti Albin Savonius ja Anna Rydman. Hän pääsi ylioppilaaksi 1902 Helsingin suomalaisesta yhteiskoulusta ja valmistui arkkitehdiksi Polyteknillisestä opistosta 1906. Savonius teki opintomatkoja Saksaan, Ruotsiin, Ranskaan ja Englantiin Ylioppilasmatrikkeli 1902, matrikkelinumero 27732Kuolleita, Helsingin Sanomat, 02.06.1931, nro 146, s. 3, Kansalliskirjaston digitaaliset aineistot. Viitattu 02.11.2024 Suomen sisällissodan päätyttyä Savonius toimi Suomen miinanetsintälaivueen päällikkö- insinöörinä ja siirtyi tehtävästä luovuttuaan reserviin kapteeniluutnanttina. Hän julkaisi tieteellisiä tutkielmia virtaustekniikan alalta sekä kirjoitti suomalaisiin ja ulkomaisiin teknillisin aikakauslehtiin. Savonius oli erityisen kiinnostunut ilman virtauksesta ja tuulivoimasta. Hän rakensi Suomen ensimmäisen tuulitunnelin. Hänen tunnetuin keksintönsä on savonius-roottori, joka muuntaa tuulen ja veden pitkittäistä liike-energiaa pyörimisliikkeeksi ja sitä kautta sähköksi tai suoraan käyttövoimaksi erinäisiin tarpeisiin. Savoniuksen vuonna 1907 Helsinkiin yhdessä Harald Rydmanin kanssa perustama koneliike Rydman & Savonius, vuodesta 1918 Savoniuksen yksinomistamana nimellä Savonius & Co, valmisti omassa 1918 avatussa konetehtaassaan savonius- roottorien ohella patentoituja Fennia lumensulatuskoneita, Centrum-kamiinoita ja agronomi O. Savoniuksen 1923 kehittämiä Sinus viljankuivauslaitteita.Savonius & Co., Helsinki, Suomen Kuvalehti, 06.10.1923, nro 40, s. 24, Kansalliskirjaston digitaaliset aineistot ==Lähteet== == Aiheesta muualla == * Merikapteeni Savonius käänsi roottorit pystyyn * Savonius-Rotor Luokka:Suomalaiset keksijät Luokka:Vuonna 1884 syntyneet Luokka:Vuonna 1931 kuolleet
Veli-Pekka Lehto

Veli-Pekka Lehto (s. 1949) on suomalainen lääkäri. Hän on valmistunut lääketieteen lisensiaatiksi vuonna 1974. Lääketieteen ja kirurgian tohtoriksi sekä patologian erikoislääkäriksi hän valmistui vuonna 1983 Helsingin yliopistosta. Lehto toimi Oulun yliopiston anatomisen patologian professorina vuodesta 1987 alkaen ja vuodesta 2002 alkaen Helsingin yliopiston patologisen anatomian professorina. Hänen tutkimuskohteitaan ovat olleet solun viestiproteiinien rakenteet ja toiminnot.Facta 2001, Täydennysosa 1990, WSOY 1990, s. 339WSOY Iso Tietosanakirja 4. osa, s. 236, WSOY 1997 Lehto todisti tupakkateollisuuden puolesta Pentti Ahon tupakkaoikeudenkäynnissä sekä myöhemmin niin sanotussa kevytsavukeoikeudenkäynnissä väittäen muun muassa, että tupakanpolton ja syövän välillä ei olisi syy-yhteyttä. Hän on kertonut saaneensa Ahon oikeudenkäyntiä varten kirjoittamastaan lausunnosta tupakkayhtiöiltä noin 60 000 euron korvauksen. == Lähteet == Luokka:Suomalaiset lääkärit Luokka:Suomalaiset professorit Luokka:Oulun yliopiston professorit Luokka:Helsingin yliopiston professorit Luokka:Vuonna 1949 syntyneet Luokka:Elävät henkilöt
Saša Papac

Saša Papac (s. 7. helmikuuta 1980 Mostar, Jugoslavia) on bosniahertsegovinalainen jalkapalloilija, joka kotimaansa lisäksi pelasi Itävallassa vuosina 2001–2006 ja Skotlannissa vuosina 2006–2012. Papac pelasi Bosnia ja Hertsegovinan maajoukkueessa 31 ottelua. Hän on 185 cm pitkä. == Ura == Papac aloitti ammattilaisuransa vuonna 2000 NK Široki Brijegin joukkueessa, jossa hän pelasi 14 ottelua ja teki yhden maalin. Sittemmin hän edusti Itävallassa Kärntenia ja Austria Wieniä sekä Skotlannissa Rangersia. Bosnian maajoukkueessa Papac teki debyyttinsä vuonna 2001 ja pelasi kaikkiaan 31 maaottelua. == Lähteet == == Aiheesta muualla == * http://www.footballdatabase.com/index.php?page=player&Id;=7650&pn;=Saša_Papac * http://fcblog.blogger.ba/arhiva/2007/11/03/1203380 Luokka:Bosniahertsegovinalaiset jalkapalloilijat Luokka:Vuonna 1980 syntyneet Luokka:Elävät henkilöt
Claudia Roth

Claudia Benedikta Roth (s. 15. toukokuuta 1955 Ulm, Länsi-Saksa) on saksalainen Liittouma 90/Vihreät -puolueen poliitikko. Hän istui Euroopan parlamentissa vuosina 1985–1998 ja kuuluu yhä Saksan liittopäiviin. Hänet valittiin puolueen puheenjohtajaksi yhdessä Cem Özdemirin kanssa syksyllä 2008. == Lähteet == == Aiheesta muualla == * Saksan vihreiden sivuilla puheenjohtajavalinnasta Luokka:Saksalaiset europarlamentaarikot Luokka:Saksalaiset vihreät poliitikot Luokka:Saksan vihreiden puheenjohtajat Luokka:Vuonna 1955 syntyneet Luokka:Elävät henkilöt
Gert Bastian

Gert Bastian (26. maaliskuuta 1923 – 1. lokakuuta 1992 Bonn) oli saksalainen kenraali ja Liittouma 90/Vihreät -puolueen poliitikko. Hän oli Saksan liittopäivien jäsenenä vuosina 1983–1987. Bastian eli elämänsä viimeiset kymmenen vuotta suhteessa itseään 25 vuotta nuoremman vihreän poliitikon Petra Kellyn kanssa. Molemmat tulivat 1980-luvun alussa kuuluisiksi ydinohjuksia vastustaneen kansanliikkeen keulakuvina. Bastian ei virallisesti eronnut edellisestä vaimostaan. Bastian ja Kelly löydettiin kuolleina asunnostaan Bonnista 19. lokakuuta 1992. Poliisin mukaan Bastian suurella todennäköisyydellä surmasi ampumalla ensin Kellyn ja sitten itsensä. Teon motiivi ei koskaan selvinnyt.MotherJones JF93: Who killed Petra Kelly? Motherjones.com. Viitattu 9.1.2017. ==Lähteet== Luokka:Saksalaiset vihreät poliitikot Luokka:Itsemurhan tehneet Luokka:Bundeswehrin kenraalit Luokka:Vuonna 1923 syntyneet Luokka:Vuonna 1992 kuolleet
Evan Stone

Evan Stone (s. 18. heinäkuuta 1964 Dallas, Texas, Yhdysvallat) on yhdysvaltalainen aikuisviihteen ammattilainen. Stone on esiintynyt vuodesta 1998 lähtien yli 741 elokuvassa ja ohjannut tai tuottanut muutamia aikuisviihde-elokuvia. Hän on toiminut myös Penthousen mallina. == Lähteet == == Aiheesta muualla == * Tarkemmat tiedot ja lista elokuvista * Stonen kotisivut * Luokka:Yhdysvaltalaiset pornonäyttelijät Luokka:Vuonna 1964 syntyneet Luokka:Elävät henkilöt
E.L.A.

__NOTOC__ E.L.A. on rap-artisti Elastisen, 31. lokakuuta 2007 julkaistu, kolmas studioalbumi. "E.L.A." on kirjainlyhenne sanoista ”Elän loppuun asti”. Albumi nousi Suomen virallisen listan sijalle 10. == Kappaleet == # # # # # # # # # # # # # # == Biitit == * MGI: 1 * Elastinen & Sakke: 2, 4, 7, 13 * Elastinen: 3, 5, 6, 10, 11, 14 * Sakke: 8 * Boy Mike: 9 * Iso H: 12 == Arvostelut == * Rumba: negatiivinenRumba * Soundi: Soundi == Lähteet == == Aiheesta muualla == * Albumin arvostelu Findance -sivustolla Luokka:Elastisen albumit Luokka:MGI:n tuottamat albumit Luokka:Elastisen tuottamat albumit Luokka:Sakke Aallon tuottamat albumit Luokka:Vuoden 2007 albumit en:E.L.A.
Jesse Jane

Jesse Jane (oik. Cindy Taylor, 16\. heinäkuuta 1980 Fort Worth, Texas – tammikuu 2024) oli yhdysvaltalainen pornonäyttelijä ja malli. ==Elämä== Cindy Taylor aloitti uransa vuonna 2002 ja hän toimi myös Penthousen mallina. Pornonäyttelijän työn ohella hän esiintyi myös Drowning Poolin, Robbie Williamsin, Kid Rockin ja Hourcastin musiikkivideoilla. Vuonna 2013 hänestä tuli ensimmäinen pornonäyttelijä, jonka Facebook-kanavaa seurasi yli miljoona käyttäjää. ==Yksityiselämä== Vuonna 2000 Jane synnytti pojan. Hän totesi vuonna 2007, että oli naimisissa pornotähti Rick Patrickin kanssa. Jane kuvaili itseään biseksuaaliksi. Jane ja tämän poikaystävä Brett Hasenmuller löydettiin 24. tammikuuta 2024 kuolleina kotoaan. Heidän kuolinsyykseen epäillään huumeiden yliannostusta. == Filmografia == === Tärkeimmät pornoelokuvat === *Pirates (2005) *Babysitters (2007) *Pirates II: Stagnetti's Revenge (2008) *Cheerleaders (2008) *Body Heat (2010) *Babysitters 2 (2010) *The Roommate (2011) *Top Guns (2011) === Muut elokuvat === *Baywatch: Hawaiian Wedding (2003) … Bikini Girl (ei hyvitetty) *Middle Men (2009) … itsensä *Frat Party (2009) … itsensä *Let the Game Begin (2010) … Temptation *Bucky Larson: Born to Be a Star (2011) … AFA:n juontaja === Televisio === *Entourage (2005) (TV-sarja) … itsensä *Bad Girls Club (2009) (TV-sarja) … itsensä *Porn: Business of Pleasure (2009) (TV-dokumentti) … itsensä ==Palkinnot== *2004 Venus Award: Palkinto luokassa Paras naisnäyttelijä (USA). ==Lähteet== ==Aiheesta muualla== * Jesse Janen virallinen sivusto * Luokka:Yhdysvaltalaiset pornonäyttelijät Luokka:Yhdysvaltalaiset mallit Luokka:Vuonna 1980 syntyneet Luokka:Vuonna 2024 kuolleet
Raimo Flink

Raimo Flink (s. 28. heinäkuuta 1940 Pukkila) on tamperelainen keksijä ja kirjailija. Koulutukseltaan hän on LVI-teknikko. Keksijänä hän on keskittynyt erityisesti ekologisiin keksintöihin kuten erilaisiin kompostoreihin. Näiden ns. ekokeksintöjen esittelyyn hän perusti vuonna 1998 Tampereen Ahlmanin ammattiopiston yhteyteen ympäristötaitopuiston, jossa esillä oli myös muiden keksijöiden keksintöjä. Puisto lopetti toimintansa 2000-luvun puolivälissä. == Keksinnöt == * lampisuodatin * tilkkubetoni * kukkakeppejä * kompostoreita * aurinkolämmitteinen sauna * marjapensas- ja köynnöstukia * kasvimaan reunoja * aurinkogrilli * hiekkalaatikon kissasuoja * ekopenkki * kompostikäymälä == Teokset == * LVI-piirtäjän käsikirja (1980-luku) * * * * * * * * * Rakasta ja pelkää. Mediapinta, 2009. ISBN 978-952-235-155-5. * Jumalan pojat. Mediapinta, 2013. ISBN 978-952-235-751-9. == Luottamustoimet == * Pirkanmaan Jätehuolto Oy:n hallintoneuvoston jäsen ==Lähteet== ==Aiheesta muualla== * Raimo Flink Ylen Elävässä arkistossa Luokka:Suomalaiset keksijät Luokka:Vuonna 1940 syntyneet Luokka:Elävät henkilöt
Märta Laurent

Anna Märta Laurent (vuosina 1938–1941 oik. Jaatinen, vuodesta 1941 oik. Laurent-Aalto; 8. tammikuuta 1920 Helsinki – 21. elokuuta 2011 Helsinki ) oli muun muassa Helsingin ruotsalaisen teatterin näyttelijä. Hän esiintyi myös elokuvissa, radiossa ja televisiossa. Laurent avioitui 1938 arkkitehti Jarl Jaatisen kanssa, joka kaatui talvisodassa 23. helmikuuta 1940. Heille syntyi 2. maaliskuuta 1940 poika.Hanski, Raimo ym. (toim): Leposaaren sankarit 1939–1944 Vilans hjältar, s. 57. Vuonna 1941 hän avioitui varatuomari, kauppaneuvos Arvo Mikael Aallon kanssa. Hän sai neljä lasta, joista Alec Aalto (1942–2018) oli oikeustieteen kandidaatti ja diplomaatti. Laurentille myönnettiin Pro Finlandia -mitali 1966. Thalia-gaalassa maaliskuussa 2011 Laurent sai elämäntyöpalkinnon tunnustukseksi yli 70 vuoden ansiokkaasta työskentelystä eri teattereiden näyttämöillä, elokuvissa sekä radio- ja TV- teatterissa.Vuoden 2011 Thalia-gaalassa palkitut. ==Filmografia== * Herra Lahtinen lähtee lipettiin (1939) * Pimeänpirtin hävitys (1943) == Lähteet == ==Aiheesta muualla== * Märta Laurentin muistokirjoitus Helsingin Sanomissa. * * * Rötter i Finland. Barbara Helsingius haastattelee Märta Laurentia. * Luokka:Suomalaiset näyttelijät Luokka:Pro Finlandia -palkitut Luokka:Vuonna 1920 syntyneet Luokka:Vuonna 2011 kuolleet
Ihamuotila

Ihamuotila on seuraavien henkilöiden sukunimi: * Jaakko Ihamuotila (1939–2023), Neste Oyj:n toimitusjohtaja, Veikko Ihamuotilan poika * Janne Ihamuotila (1868–1929), maanviljelijä, kunnallisneuvos, kansanedustaja (kokoomus, maalaisliitto) * Kristiina Ihamuotila (o.s. Malmivuo, s. 1939), tekstiilitaiteilija, Risto Ihamuotilan puoliso * Mika Ihamuotila (s. 1964), Sampo-Pankin toimitusjohtaja, Marimekon omistaja, Risto Ihamuotilan poika * Risto Ihamuotila (s. 1938), Helsingin yliopiston entinen kansleri, Veikko Ihamuotilan poika * Timo Ihamuotila (s. 1966), Nokian johtokunnan jäsen, Jaakko Ihamuotilan poika * Veikko Ihamuotila (1911–1979), agronomi, MTK:n puheenjohtaja, ministeri (kesk.).
Delìrium Còrdia

Delìrium Còrdia on superyhtye Fantômasin kolmas studioalbumi, jonka Ipecac Recordings julkaisi vuonna 2004. ==Tyyli== ===Musiikki=== Musiikin levyllä voisi luokitella kauhuelokuvien elokuvamusiikin tyyliseksi, mutta albumi sisältää välillä ääniä kirurgisista leikkauksista ilman anestesiaa. Albumilla on vain yksi kappale, joka kestää 74 minuuttia ja 17 sekuntia joten levy on siis täysin konseptialbumi. Muutama musiikkityyli on peitetty pääkohtaisen musiikin alle, kuten viihde- ja metallimusiikkia. ===Kansi- ja välilehtitaide=== Välilehdissä on aitoja kuvia ihmisten kirurgisista leikkauksista. Kuvat on nähtävillä täällä. ==Kappaleet== # "Surgical Sound Specimens from the Museum of Skin" – 74:17 ==Arvostelut== *All Music Guide: ==Tekijät== *Mike Patton - Laulu, tuottaja, sovitus, design/layout *Dave Lombardo - Rummut *Buzz Osborne - Kitara *Trevor Dunn - Basso *Max Aguilera- Hellweg - Valokuvat (otettu luvan kanssa kirjasta The Sacred Heart: An Atlas of the Body Seen Through Invasive Surgery, ISBN 0-8212-2377-1) *S. Husky Höskulds - Ääni työskentely *Mott Lange - Avustava ääni työskentely *Martin Kvamme - Kansi- ja välilehti taide *Richard Selzer - Äänet == Aiheesta muualla == * * Luokka:Vuoden 2004 albumit Luokka:Konseptialbumit Luokka:Fantômasin albumit
Jens Boden

Jens Boden (s. 29. elokuuta 1978 Dresden) on saksalainen pikaluistelija ja olympiamitalisti. Hänen nykyinen seuransa on EV Dresden. Boden voitti 5000 metrin matkalla olympiapronssia vuonna 2002, joka oli hyvin suuri yllätys, hän oli myös ensimmäinen saksalainen miesluistelija olympiamitaleilla 10 vuoteen. ==Aiheesta muualla== * http://www.jens-boden.de * http://www.fotos.desg.de/athletes.php?showAthletes=all&id;=309 * http://www.skateresults.com/skater/show/3294 * http://www.desg.de/skater.php?anzeige=skater&skater;=1160 Luokka:Saksalaiset pikaluistelijat Luokka:Saksalaiset olympiamitalistit Luokka:Vuonna 1978 syntyneet Luokka:Elävät henkilöt
Robert Wilhelm Lagerborg

pienoiskuva|200px|Kuvernöörin muistomerkki Oulun hautausmaalla. Robert Wilhelm Lagerborg (28. lokakuuta 1796 Tammela − 28. maaliskuuta 1849 Oulu) oli suomalainen sotilas ja Oulun läänin kuvernööri. == Elämäkerta == Lagerborg syntyi Saaren kartanossa Tammelassa 1796. Ylioppilaaksi hän tuli Turussa 1811, jonka jälkeen hän meni asepalvelukseen. Asepalveluksessa hän oli mukana sotaretkellä Ranskaa vastaan ja kukistamassa Puolan kapinaa. Lagerborg ylennettiin everstiksi, jonka jälkeen hän erosi asepalveluksesta. Lagerborg nimitettiin Oulun läänin maaherraksi vuonna 1834. Maaherrojen virkanimi muutettiin vuonna 1837 kuvernööriksi, jolloin Lagerborgista tuli Oulun läänin ensimmäinen kuvernööri. Lagerborg oli myös viimeinen maaherra, joka asui vanhassa maaherran virkatalossa Maaherransaaressa eli nykyisessä Lasaretinsaaressa. Talo luovutettiin Oulun palossa 1822 tuhoutuneen lääninsairaalan käyttöön vuonna 1834. Lagerborg oli ilmeisen suosittu maaherra. Kun hän kuoli vuonna 1849, hänet haudattiin Oulun hautausmaalle. Haudalle pystytettiin vuonna 1852 läänin asukkaiden keräämien varojen turvin kookas valurautainen goottilaistyylinen muistomerkki ns. Kuvernöörin muistomerkki. Lagerborgin puoliso vuodesta 1825 oli Carolina Sofia Margareta Virgin (k. 1851). Sanomalehti- ja valtiopäivämies Robert Olof Lagerborg oli heidän poikansa, samoin kuin postipäällikkö Hjalmar LagerborgOtavan Iso tietosanakirja, Otava 1968, osa 4, p. 169 sekä insinööri Alexander Wilhelm LagerborgGeni: Stabskapten Alexander Vilhelm Lagerborg Viitattu 1.6.2021.. == Lähteet == Luokka:Oulun läänin maaherrat Luokka:Suomalaiset everstit Luokka:Vuonna 1796 syntyneet Luokka:Vuonna 1849 kuolleet
Louis A. Johnson

Louis Arthur Johnson (10. tammikuuta 1891 – 24. huhtikuuta 1966) toimi presidentti Harry S. Trumanin puolustusministerinä 1949–1950. Ensimmäisen maailmansodan jälkeen Johnson oli perustamassa American Legion -veteraanijärjestöä ja toimi sen kansallisena johtajana 1932–1933. Vuoden 1948 presidentinvaaleissa Johnson vastasi Trumanin varojenkeruusta ja 1949 hänestä tuli James V. Forrestalin puolustusministerinä. Johnsonin kaudella Berliinin saarto päättyi Neuvostoliiton sallittua liikenteen Berliiniin, Nato perustettiin Korean sota alkoi. Johnsonin erottua 19. syyskuuta 1950, Truman nimitti hänen seuraajakseen George Marshallin Johnson, Louis A. Johnson, Louis A. Johnson, Louis A.
Tony Doyle

Tony Doyle (16. tammikuuta 1942, Ballyfarnon, Roscommonin piirikunta, Irlanti – 28. tammikuuta 2000, Lontoo, Yhdistynyt kuningaskunta) oli irlantilainen näyttelijä, joka esiintyi muun muassa televisiosarjoissa Coronation Street ja Elämää Ballykissangelissa sekä elokuvissa. Hän voitti myös Irish Film and Television Academy Awardin roolistaan vuoden 1998 minisarjassa Amongst Women. Hän on myös näyttelijä Susannah Doylen isä. Doyle menehtyi odottamatta lontoolaisessa St. Thomasin sairaalassa 28. tammikuuta 2000, hieman ennen televisiosarjan Elämää Ballykissangelissa kuudennen ja viimeisen tuotantokauden kuvausten alkua. ==Aiheesta muualla== * * BBC News: Ballykissangel star Doyle dies * BBC News: Tony Doyle: One of Ireland's finest Luokka:Irlantilaiset näyttelijät Luokka:Vuonna 1942 syntyneet Luokka:Vuonna 2000 kuolleet
Janusz Sidło

Janusz Jan Sidło (19. kesäkuuta 1933 Katowice, Puola – 2. elokuuta 1993 Varsova, Puola) oli puolalainen yleisurheilija, joka kilpaili pääasiassa keihäänheitossa. Sidło voitti peräti 14 kertaa maansa mestaruuden ja osallistui viisiin olympiakisoihin, joista parhaana saavutuksena olympiahopea Melbournessa 1956. Euroopan-mestaruuden Sidło voitti kaksi kertaa vuosina 1954 ja 1958. Lisäksi Ateenassa 1969 hän voitti vielä pronssia. Euroopan- mestaruuskilpailuihin Sidło osallistui vuosina 1954, 1958, 1962, 1966, ja 1969. Ensimmäisen ennätyksensä Sidło teki lokakuussa 1953, milloin hän heitti Euroopan ennätyksen 80,15 m Itä-Saksan Jenassa. Tulos jäi vain 26 cm maailmanennätyksestä. Sidło paransi vielä maailmanennätystä kesäkuussa 1956, jolloin hän heitti Tukholmassa 83,66 m. Sidło menehtyi Varsovan sairaalassa 2. elokuuta 1993 pitkäaikaiseen sairauteen. == Lähteet == Luokka:Puolalaiset keihäänheittäjät Luokka:Puolalaiset olympiamitalistit Luokka:Vuonna 1933 syntyneet Luokka:Vuonna 1993 kuolleet
Adam Eckersley

Adam James Eckersley (s. 7. syyskuuta 1985 Salford, Englanti) on englantilainen jalkapalloilija. Tällä hetkellä hän edustaa Tanska AGF Aarhusia ja on pelipaikaltaan vasen pakki. Eckersley syntyi Salfordissa, Suur- Manchesterin alueella ja kävi Walkden High School -koulua. Hän liittyi Manchester Unitediin vuonna 2002 ja kuului reservijoukkueeseen kun se voitti vuonna 2005 "quadruplen" (=4 pokaalia kaudessa). ManUn edustusjoukkueessa Eckersley debytoi 26. lokakuuta 2005 Carling Cupin 4–1-voitto-ottelussa Barnetia vastaan. Tammikuussa 2006 salfordilainen meni lainalle Belgian divarijoukkue Royal Antwerpiin saamaan kokemusta. Elokuussa 2006 Eckersley lainattiin Brøndbyyn. Brøndbyn valmentajana toimi ManUn entinen reservijoukkueen manageri René Meulensteen. Loukkaantumisen takia Eckersleyn pelit tanskalais-seurassa jäi kuuteen. 5. tammikuuta 2007 Eckersley meni lainalle Barnsleyhyn, jossa hän ehti pelata 6 liigaottelua. Kauden 2007/08 alussa Eckersley nostettiin Unitedin edustusjoukkueeseen, kun vasen pakki Mikael Silvestre loukkaantui. Pian Eckersley kuitenkin lainattiin Port Valeen, jossa hän debytoi 13. lokakuuta 2007 Brighton & Hove Albion vastaan. Eckersley sai ottelussa punaisen kortin.http://newsimg.bbc.co.uk/sport1/hi/football/eng_div_2/7031415.stm Kahden pelatun ottelun jälkeen sopimus Port Valeen muutettiin pysyväksi. == Lähteet == == Aiheesta muualla == *Eckersleyn profiili soccerbase.comissa *Profiili Manchester Unitedin sivuilla Luokka:Englantilaiset jalkapalloilijat Luokka:Vuonna 1985 syntyneet Luokka:Elävät henkilöt
Birdy Sweeney

Edmund "Birdy" Sweeney (14. kesäkuuta 1931 – 11. huhtikuuta 1999) oli irlantilainen näyttelijä. Hän esiintyi useissa elokuvissa ja televisio- ohjelmissa. Hänet tunnetaan parhaiten roolistaan lammasfarmari Eamonn Byrnenä BBC Northern Irelandin tuottamassa draamasarjassa Elämää Ballykissangelissa. Sweeney syntyi Dungannonissa, Irlannissa köyhään kymmenlapsiseen perheeseen. Lapsuudessaan hän oli taitava lintujen lauluäänten matkija ja sai lempinimen "Birdy". Lintujen laulun matkiminen johti hänet näyttelemisen pariin. Hän aloitti uransa stand-up -koomikkona ja siirtyi vakavien näytelmäroolien pariin suhteellisen vanhana. Tästä huolimatta hän ehti esiintyä useissa televisio- ja elokuvatuotannoissa. 40-vuotiaana Sweeney sai sydänkohtauksen, ja hän sairasti diabetestä koko elämänsä ajan. Sweeney menehtyi St. Vincentin sairaalassa Dublinissa 68-vuotiaana vuonna 1999. Kuolinsyyksi epäiltiin sydänkohtausta. Luokka:Irlantilaiset näyttelijät Luokka:Vuonna 1931 syntyneet Luokka:Vuonna 1999 kuolleet
Ralph Sampson

Ralph Lee Sampson (s. 7. heinäkuuta 1960) on yhdysvaltalainen entinen koripalloilija. Hän syntyi Harrisonburgissa, Virginiassa, ja pelasi NBA:ssa vuosina 1983–1992. Hän on peräti 2,24 metriä pitkä. Sampson valittiin Basketball Hall of Fameen vuonna 2012. == Joukkueet == * Houston Rockets (1983–1988) * Golden State Warriors (1988–1989) * Sacramento Kings (1989–1991) * Washington Bullets (1991–1992) == Lähteet == Luokka:Yhdysvaltalaiset koripalloilijat Luokka:Vuonna 1960 syntyneet Luokka:Elävät henkilöt
Panagiótis Fasoúlas

Panagiótis Fasoúlas (; s. 12. toukokuuta 1963, Thessaloniki) on kreikkalainen koripalloilija ja Panhelleenisen sosialistiliikkeen poliitikko. Hänestä tuli Pireuksen pormestari 15. lokakuuta 2006. Fasoúlas kuului Kreikan koripallomaajoukkueeseen, joka voitti vuoden 1987 koripallon Euroopan- mestaruuden Kreikassa. == Aiheesta muualla == * Viralliset sivut Luokka:Elävät henkilöt Luokka:Kreikkalaiset koripalloilijat Luokka:Kreikkalaiset poliitikot Luokka:Vuonna 1963 syntyneet
Charles de Lacretelle

Jean Charles Dominique de Lacretelle eli Lacretelle nuorempi (3. syyskuuta 1766 Metz – 26. maaliskuuta 1855 Mâcon) oli ranskalainen asianajaja, lehtimies ja historioitsija. Hän oli ensimmäisiä Ranskan vallankumouksen historian tutkijoita. Lacratelle aloitti uransa vuonna 1789 raportoimalla kansalliskokouksessa käytyjä keskusteluja Journal des Débats -nimisessä lehdessä, jota oli ruvettu julkaisemaan hyvin pian säätykokouksen koollekutsumisen jälkeen, ensin viikoittain ja sitten päivittäin. Rojalistisympatioista syytettynä Lacretelle nuorempi oli vangittuna 1797–1799. Toimittuaan Mâconin paikallisen akatemian puheenjohtajana hänet valittiin Ranskan akatemiaan (l’Académie française) vuonna 1811, ja vuodesta 1812 hän toimi Sorbonnen yliopistossa historian professorina. Lacretelle toimi vallankumouksen alkuaikoina sanomalehtimiehenä. Hän oli vangittuna 1797–1799; historian professorina Pariisissa 1809–1848, sensorina 1810–1827 ja vuodesta 1811 Ranskan akatemiaan jäsen. Hänen teoksiaan ovat Précis de l’histoire de la révolution française (1801–1806), Histoire de France au XVIII:e siècle (1808). Myös hänen vanhempi veljensä, Lacretelle vanhemmaksi kutsuttu Pierre Louis de Lacretelle, oli Ranskan akatemian jäsen.Lacretelle. 1. Pierre Louis L. ja 2. Jean Charles Dominique de L. Tietosanakirja osa 5, palsta 384, Tietosanakirja Osakeyhtiö 1913 ==Teokset == *Précis historique de la Révolution française, 5 vol (1801–1806) *Leçons élémentaires de l'histoire de France (1807) *Histoire de France pendant le XVIIIe siècle (1808–1826) *Histoire de France pendant les guerres de religion (1814–1816) *Voyage pittoresque de Constantinople et des rives du Bosphore, d'après les dessins de M. Melling (1819) *Histoire de la Révolution française: **Tom. 1-2 : Assemblée constituante. **Tom. 3 : Assemblée législative. **Tom. 4-6 - Convention nationale. **Tom. 7-8 : Directoire exécutif (1824–1826) *Histoire de France depuis la Restauration (1829–1835) *Testament philosophique et littéraire (1840) *Dix années d'épreuves pendant la Révolution (1842) *Histoire du Consulat et de l'Empire (1846–1848) == Lähteet == ==Aiheesta muualla== * Elämäkertakooste Ranskan akatemian sivuilla. Luokka:Ranskalaiset historioitsijat Luokka:Ranskan suuren vallankumouksen henkilöt Luokka:Ranskan akatemian jäsenet Luokka:Vuonna 1766 syntyneet Luokka:Vuonna 1855 kuolleet
Malik Rose

Malik Jabari Rose (s. 23. marraskuuta 1974) on yhdysvaltalainen ammattilaisuransa lopettanut koripalloilija. Hän syntyi Philadelphiassa ja opiskeli Overbrook High Schoolissa sekä Drexelin yliopistossa. Hänen pituutensa on 2,01 metriä. Rose aloitti NBA-uransa vuonna 1996 ja pelasi ammattilaisena 13 kautta. Hänen joukkueitaan olivat Charlotte Hornets (1996–1997), San Antonio Spurs (1997–2005), New York Knicks (2005–2009) ja Oklahoma City Thunder (2009). Hän oli voittamassa NBA-mestaruutta kausina 1998–1999 ja 2002–2003. Pelaajauransa jälkeen Rose on toiminut asiantuntijakommentaattorina muun muassa Comcast SportsNet Philadelphian koripallolähetyksissä. == Lähteet == Luokka:Yhdysvaltalaiset koripalloilijat Luokka:Vuonna 1974 syntyneet Luokka:Elävät henkilöt
Sinikorallit

Sinikorallit (Helioporacea) on polttiaiseläinten (Cnidaria) pääjaksoon kuuluva lahko, johon kuuluu kaksi heimoa, joissa on kuusi nykyisin elävää lajia. Tunnetuin laji, sinikoralli (Heliopora coerulea), muodostaa sinisävyisiä riuttoja.Rock and waterscape Se on eläessään ruskea symbioottisten zooxanthellae-levien takia, mutta muodostaa häkellyttävän sinistä kalkkirunkoa.Animal world == Heimot ja suvut == Sinikoralleihin kuuluu kaksi heimoa, joiden 13 suvusta kaikki kolmea lukuun ottamatta ovat kuolleet sukupuuttoon: * Aulopsammiidae ** Epiphaxum ** Nanipora * Helioporidae ** †Acropsammia ** †Dactylacis ** †Eomontipora ** Heliopora ** †Javanopora ** †Octotremacis ** †Parapolytremacis ** †Polytremacis ** †Progonopora ** †Pseudopolytremacis ** †Selidolithus == Lähteet == Luokka:Korallieläimet